รายงานฉบับใหม่ของ UNICEF เกี่ยวกับวิธีง่ายๆ ที่ช่วยป้องกันเด็กเสียชีวิตด้วยโรคขาดสารอาหาร
การศึกษาฉบับใหม่รายงานการค้นพบแนวทางง่ายๆ ประหยัด แต่ได้ประสิทธิภาพ ที่อาจสามารถช่วยชีวิตเด็กจำนวนมาก ที่กำลังจะเสียชีวิตจากอาการเจ็บป่
รายงานของ UNICEF ระบุว่า เด็กที่อายุต่ำกว่า 5 ขวบราว2 ร้อยล้านคน ในประเทศกำลังพัฒนา ต้องทนทุกข์กับการที่มีสภาพร่างกายที่ผอมแกร็นเนื่องมาจากภาวะทุโภชนาการเรื้อรังของมารดาในขณะตั้งครรภ์ และปัญหาการขาดอาหารในวัยเด็ก ในรายงานยังชี้ว่า จากการประเมินดูจากความเจริญเติบโตของร่างกายเด็กแล้วพบว่า 24 ประเทศในเอเชีย และแอฟริกา มีเด็กซึ่งมีปัญหาขาดอาหารเรื้อรังของโลกอยู่มากกว่า 80% คุณ Ann Veneman ผู้อำนวยการบริหารขององค์การUNICEF กล่าวว่า สุขภาพของเด็กๆ มักจะแยกไม่ออกจากสุขภาพของมารดาเธอตั้งข้อสังเกตว่า 1 ใน 3ของการเสียชีวิตในเด็ก หรือราว 3 ล้านรายต่อปี มักจะเกิดขึ้นในช่วงเดือนแรกของชีวิต และ 69% ของการเสียชีวิตในหมู่เด็กที่อายุต่ำกว่า 5 ขวบ ก็มักจะเกิดขึ้นในช่วงปีแรกของชีวิตด้วย คุณ Ann กล่าวอีกว่า ในช่วง 1,000 วันแรก ตั้งแต่วันที่มารดาเริ่มตั้งครรภ์จนกระทั่งวันครบรอบวันเกิดปีที่ 2 ของเด็ก เป็นช่วงที่สำคัญต่อการพัฒนาของเด็กๆมากที่สุด คุณ Ann Veneman ผู้อำนวยการบริหารขององค์การ UNICEF กล่าวว่า การขาดอาหารในช่วง 2 ปีแรกของชีวิตนั้น อาจลดความสามารถในการพัฒนาประสาทรับรู้ของเด็กตลอดจนส่งผลกระทบต่อความสามารถในการเรียนของเด็ก และบั่นทอนขีดความสามารถในการทำงานเลี้ยงตัวเองเมื่อเติบโตเป็นผู้ใหญ่ด้วย การศึกษาหลายๆ ฉบับยังชี้ว่าการขาดธาตุไอโอดีนเพียงอย่างเดียว อาจส่งผลให้ไอคิวลดลงถึง 13.5 จุดเลยทีเดียว รายงานของ UNICEF แนะนำแนวทางที่ง่ายๆ ประหยัดและมีประสิทธิภาพในการช่วยชีวิตเด็กๆ จำนวนมากตลอดจนป้องกันภาวะแคะแกร็นในหมู่เด็กหลายวิธี ตัวอย่างเช่น การให้นมแม่ในช่วง 6เดือนแรก ซึ่งเป็นมาตรการสำคัญที่สุดในการช่วยชีวิตเด็ก และยังแนะนำให้ให้นมแม่อย่างต่อเนื่องอย่างน้อย จนกระทั่งเด็กมีอายุ 2 ขวบ อีกวิธีหนึ่งที่มีประสิทธิภาพเช่นเดียวกันคือการให้อาหารเสริม จำพวกวิตามิน และเกลือแร่ต่างๆ อย่างเช่นเกลือไอโอดีน และวิตามิน A เป็นต้น UNICEF เตือนด้วยว่า อนาคตของคนรุ่นใหม่ จะตกอยู่ในอันตรายหากไม่เพิ่มความพยายามอย่างเร่งด่วนในการรับมือกับปัญหาการขาดโภชนาการและถ้ายังไม่เร่งให้ความสนใจในการจัดการแก้ปัญหาการขาดโภชนาการในหมู่เด็ก และหญิงมีครรภ์ในวันนี้ ความสูญเสียก็จะเพิ่มสูงขึ้นในวันหน้า